El Ple de l'Ajuntament de Sagunt aprova l'adhesió del municipi a la Xarxa de Destinacions Turístiques Intel·ligents de la Comunitat Valenciana
25 de març 2021

![Imagen 1](/media/fy5ovaud/c-via-portic.jpg)![Imagen 2](/media/pegpo0vp/c_natalia-antonino-teatro.jpg)

El Ple de l'Ajuntament de Sagunt ha aprovat per unanimitat l'adhesió del municipi a la Xarxa de Destinacions Turístiques Intel·ligents de la Comunitat Valenciana. La proposta, que comptava amb un dictamen favorable de la Comissió Informativa de Promoció de la Ciutat que es va celebrar dijous passat 18 de març, no comporta despeses addicionals per al Consistori i garantix els beneficis econòmics i de posicionament per a Sagunt lligats a la continuïtat del seu reconeixement com a municipi turístic.

Per això s'han tingut en compte factors com els ja esmentats així com el requisit al qual obliga el Decret 5/2020, de 10 de gener, del Consell, de Regulació de l'Estatut del Municipi Turístic de la Comunitat, que en l'apartat ‘d)’ del seu article 9 fa constar l'obligació de «**orientar el municipi cap al concepte de destinació turística intel·ligent fins a la consolidació d'una infraestructura tecnològica d'avantguarda que garantisca el desenvolupament sostenible del territori, accessible per a totes les persones, facilitant la interacció i integració de les persones visitants amb l'entorn i incrementat la satisfacció de l'experiència en el destí, a més de la millora de la qualitat de vida de les persones residents**» per al reconeixement de la condició de municipi turístic.

En esta mateixa línia, el citat Decret requerix «instruments de planificació turística» entre les mesures de la qual s'ha d'incloure la «**gestió intel·ligent de la destinació turística**» o les «**estratègies sobre destinació turística intel·ligent i sobre qualitat en destí**», que «**podran complir-se mitjançant la participació del municipi en programes i iniciatives públiques en estos àmbits**». És ací on entra la proposta d'adhesió a la Xarxa de Destinacions Turístiques Intel·ligents de la Comunitat Valenciana que ha sigut aprovada.

D'esta manera, Sagunt passarà a formar part d'un «**marc de relacions entre destinacions**» turístiques valencianes que pretén «**crear sinergies entre els mateixos**» i té com a objectiu «**generar transferència de coneixement entre els seus membres per a facilitar l'evolució de la planificació i gestió**» dels mateixos i «**els permeta aconseguir noves cotes d'eficiència i eficàcia**», tal com indica el dictamen de la Comissió Informativa de Promoció de la Ciutat i l'acord plenari.​

 ​

 ![](/es-va/Actualidad/Pagines/Adhesion-turismo-.aspx?ControlMode=Edit&DisplayMode=Design)  
![](/es-va/Actualidad/Documents/C ciudad jardin.jpg)  
  
![C calvario.jpg](/es-va/Actualidad/Documents/C calvario.jpg)​

*   [](http://www.facebook.com/sharer.php?u=https://aytosagunto.es/va/actualitat/el-ple-de-l-ajuntament-de-sagunt-aprova-l-adhesió-del-municipi-a-la-xarxa-de-destinacions-turístiques-intel-ligents-de-la-comunitat-valenciana/ "Facebook")
*   [](http://twitter.com/share?url=https://aytosagunto.es/va/actualitat/el-ple-de-l-ajuntament-de-sagunt-aprova-l-adhesió-del-municipi-a-la-xarxa-de-destinacions-turístiques-intel-ligents-de-la-comunitat-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-de-l-ajuntament-de-sagunt-aprova-l-adhesió-del-municipi-a-la-xarxa-de-destinacions-turístiques-intel-ligents-de-la-comunitat-valenciana/ "Linked In")
*   [](mailto:?body=https://aytosagunto.es/va/actualitat/el-ple-de-l-ajuntament-de-sagunt-aprova-l-adhesió-del-municipi-a-la-xarxa-de-destinacions-turístiques-intel-ligents-de-la-comunitat-valenciana/)